b'\n_START_ARTICLE_\nDaniel Pipes\n_START_PARAGRAPH_\nDaniel Pipes (s. 9. syyskuuta 1949 Boston, Massachusetts) on L\xc3\xa4hi-id\xc3\xa4n tutkimukseen erikoistunut yhdysvaltalainen historioitsija. H\xc3\xa4n syntyi juutalaiseen sukuun Richard Pipesin poikana; molemmat vanhemmat olivat muuttaneet Puolasta._NEWLINE_Pipes on Middle East Forumin johtaja. H\xc3\xa4n on yhten\xc3\xa4 maansa tunnetuimmista islamtutkijoista saanut ajatuksillaan osakseen sek\xc3\xa4 ylistyst\xc3\xa4 ett\xc3\xa4 ankaria vastalauseita. H\xc3\xa4nelle my\xc3\xb6nnettiin vuoden 2006 Guardian of Zion Award._NEWLINE_Pipes on tullut tunnetuksi \xc3\xa4\xc3\xa4ri-islamin \xc3\xa4\xc3\xa4nekk\xc3\xa4\xc3\xa4n\xc3\xa4 kriitikkona. H\xc3\xa4n on kirjoituksissaan useasti maininnut ilmi\xc3\xb6n olevan "ongelma" ja maltillisen islamin "ratkaisu".'